b'\n_START_ARTICLE_\nCezaris Kisieliauskas\n_START_PARAGRAPH_\nCezaris Jonas Kisieliauskas (g. 1938 m. vasario 19 d. Kaune) \xe2\x80\x93m.\xc2\xa02011.05.18 Lietuvos in\xc5\xbeinierius mechanikas, technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1959 m. baig\xc4\x97 Kauno politechnikos institut\xc4\x85. 1970 m. apgyn\xc4\x97 disertacij\xc4\x85 \xe2\x80\x9eLak\xc5\xa1tinio \xc5\xa1tampavimo \xc4\xaftamp\xc5\xb3 patvarumo didinimo galimybi\xc5\xb3 tyrimas azotinant\xe2\x80\x9c, technikos moksl\xc5\xb3 kandidatas._NEWLINE_1959\xe2\x80\x931963 m. Kauno automatizacijos priemoni\xc5\xb3 gamyklos vyr. konstruktorius, jam vadovaujant sukonstruotas ir pagamintas pirmasis TSRS elektrografijos kopijavimo aparatas \xe2\x80\x9eERA 1\xe2\x80\x9c. 1963\xe2\x80\x932001 m. Kauno politechnikos instituto (nuo 1990 m. Kauno technologijos universitetas) d\xc4\x97stytojas, 1984\xe2\x80\x931994 m. Metal\xc5\xb3 technologijos katedros ved\xc4\x97jas, 1986\xe2\x80\x931993 m. dar Liejininkyst\xc4\x97s ir metalotyros laboratorijos mokslinis vadovas. 1994\xe2\x80\x931997 m. Al\xc5\xbeyro nacionalinio lengvosios pramon\xc4\x97s instituto Metal\xc5\xb3 technologijos katedros ved\xc4\x97jas, nuo 1975 m. docentas. 1970\xe2\x80\x931971 m. sta\xc5\xbeavo Romos universitete, 1993 m. Sankt Peterburgo universitete, 1994 m. Montpelj\xc4\x97 universitete Pranc\xc5\xabzijoje.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 svarbiausios sritys \xe2\x80\x93 technologin\xc4\x97s \xc4\xafrangos (\xc5\xa1tampavimo, pjovimo \xc4\xafranki\xc5\xb3, liejimo \xc4\xafrengini\xc5\xb3) patikimumas ir ilgaam\xc5\xbei\xc5\xa1kumas naudojant lazerin\xc4\x99, termochemijos ir terminio apdirbimo technologij\xc4\x85. Daug jo darb\xc5\xb3 \xc4\xafdieg\xc4\x97 Vilniaus skai\xc4\x8diavimo ma\xc5\xa1in\xc5\xb3 gamykla, Kauno gamykla \xe2\x80\x9eElektra\xe2\x80\x9c, Klaip\xc4\x97dos \xe2\x80\x9eSyrius\xe2\x80\x9c, Kauno stakli\xc5\xb3 gamykla. Paskelb\xc4\x97 daugiau, kaip 110 mokslini\xc5\xb3 straipsni\xc5\xb3.'